Ծովինար Պետրոսյան

Ծովինար Լևոնի Պետրոսյան (), հայ խորհրդային ինժեներ-տեխնոլոգ։ Տեխնիկական գիտությունների դոկտոր (1980)։ Արժանացել է Ֆրանսիայի «Պատվավոր Տիկին» տիտղոսի (1972): ԽՄԿԿ անդամ 1953 թվականից։

Կենսագրություն 
1947 թվականին ավարտել է Երևանի պոլիտեխնիկական ինստիտուտի քիմիատեխնոլոգիական ֆակուլտետը։ 1948 թվականից աշխատել է ՀԽՍՀ խաղողագործության, գինեգործության և պտղաբուծության ԳՀԻ-ում, 1981 թվականից՝ կոնյակի տեխնոլոգիայի լաբորատորիայի վարիչ։

Գիտական աշխատանքները վերաբերում են կոնյակի արդյունաբերությանը, քիմիային և տեխնոլոգիային։ Բացահայտել է կոնյակի սպիրտների հասունացման ընթացքում օքսիդացման որոշ պրոցեսների մեխանիզմը։ Պարզաբանել է կոնյակի սպիրտում ճարպային, հետերոցիկլիկ և արոմատիկ շարքի ալդեհիդների, բազմատոմ և արոմատիկ սպիրտների առաջացումը։

Պետրոսյանը մշակել է կոնյակի սպիրտների հասունացման պրոցեսների արագացման, կայուն քիմիական բաղադրությամբ բարձրորակ սպիրտների ստացման նոր տեխնոլոգիա, ինչպես նաև կաղնու փայտի հասունացման արագացված (ճառագայթմամբ) մեթոդներ, որոնք ներդրված են կոնյակի արտադրության մեջ։

Անդամակցություն 
 Խաղողագործության և գինեգործության միջազգային ակադեմիայի անդամ (1998)

Պարգևներ 
 Արժանացել է Ֆրանսիայի «Պատվավոր Տիկին» տիտղոսի (1972)

Հայ ճարտարագետներ
ՀՊՃՀ շրջանավարտներ
1925 ծնունդներ
Օգոստոսի 5 ծնունդներ
Երևան քաղաքում ծնվածներ
Տեխնիկական գիտությունների դոկտորներ
ԽՄԿԿ անդամներ